Wohrschindli s beschte woni ha chöne machä.. früehzittig do anereise. Glandet bini inere WG vo 4 Medels, wobi eini dehei in de Ferie isch. Also sis no dSigrid, dLinda und dLise, wobi i dLise noni xeh ha:). Vorgeschter zobe hani mit dr Sigrid e DVD Oobe gmacht (50 first dates). Geschter (dSigrid het gschafft, Feriejob) bin i ind Stadt.. ha se erkundet, bi viiill ummegloffe, ha alles aagluegt wome mues aaluege. Isch ächt härzig Kristiansand. S Wätter breichi nid grad super, es isch mega wäxelhaft, düppig warm aber s gwitteret ständig. Geschter ischs aber no gange. Jo zobe bini hei und mr si denn au scho glii gange zum Huusiiweihigsfescht vo dr Linda ihrem Verlobte. Döt hani nötürli kei Seel kennt, isch aber glich no luschtig xi. Mr hei gässä und gschnurt. Ha döt no d Helene kenneglert. Isch scho voll spannend enand so z verzelle wie s eint odr ander in de Länder anderscht isch, Sprooche vergliiche etc... Jo am 11.30 simer hei will d Linda Nachtdienscht gha het. Wo d Sigrid gfrogt het was mr jez wei machä, hani als witz xeit "in usgang".. aber gnau das hämmer denn gmacht. Für Norwägä isch das eigentli no früeh zum furtgoht. (Nei, Andi, kei angscht i wird jez kei Spoot-in-Usgang-Gänger :)). Mr si denn in 2 verschiidene Bars xi. Nocher simer no mit es paarne zu eim hei zum sogenannte "Nachspiel". Go Film luege bis am morge am 7.30 odr so. Denn simer heigloffe und go schlofe. Isch ächt super do und mit dr Sigrid verstandi mi so super.. fascht schad dasi morn scho widr mues reise.  Ah, eigentli hani hüt uf Lindesnes wölle, dr südlichscht  Zipfel vo Norwägä. Aber dBüss dört ane fahre nume Mo-Fr. Also gangi jetz morn am morge no, bevori am 14h uf Oslo reis, dört e Nacht verbring und denn am Zischtig ganz früeh uf mues zum hei reiserle...